Marian Jaworski ble presteviet i 1950. Deretter virket han i to år i menighetssjelesorgen i Polen, men fortsatte sine studier og tok etterhvert doktorgrader i teologi og filosofi/filosofihistorie. Mellom 1970 og 1984 var han sekretær ved det vitenskapelige råd under den polske katolske bispekonferanse, og fra 1976 var han tilknyttet det pavelige teologiske fakultet i Kraków (rektor fra 1981).